
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 97 

10 Φεβρουάριου 2004 


ΑΠΟΦΑΣΕΙ Σ 

Αριθ. 1083747/7572/Β0010 

Καθορισμός των ορίων αιγιαλού και παραλίας στη θέση 
«ΑΚΟΘ», Δημοτικού Διαμερίσματος Λουτρών, Δήμου 
Μυτιλήνης, νήσου Λέσβου, Νομού Λέσβου. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/τ.Α'/ 
19.12.2001) «Περί αιγιαλού και παραλίας». 

2. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν. 3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν σή¬ 
μερα μετά Ν.Δ. 532/1970, Β.Δ. 704/1970, Β.Δ. 705/1970, 
Β.Δ. 192/1972, Π.Δ. 71/1984, Π.Δ. 347/1986, Ν. 2026/1992 
και Π.Δ. 97/1993. 

4. Τις διατάξεις του άρθρου 19 παράγρ. 5 του Ν. 
2344/1995, του άρθρου 52 παρ.6 Ν. 2218/1994, του άρ¬ 
θρου 4 παράγραφος 7 του Ν. 2240/1994, δυνάμει των 
οποίων αρμοδιότητες του Υπουργείου Οικονομικών που 
είχαν μεταβιβασθεί στους Νομάρχες, ανήκουν στον Περι¬ 
φερειακό Δ/ντή, σε συνδυασμό με αυτές του άρθρου 14 
παρ. 2 του Ν. 2399/96 με τις οποίες προβλέπεται η κατάρ¬ 
γηση των θέσεων των Περ/κών Δ/ντών, οι αρμοδιότητες 
πλέον του οποίου, περιήλθαν στο Γενικό Γραμματέα της 
Περιφέρειας και ασκούνται από τον Αναπληρωτή Περ/κό 
Δ/ντή. 

5. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ίδιου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107/Α), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ- 
γκροτούσαντην Περιφερειακή Διοίκηση του Νομού ή Νο¬ 
μαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το 28979/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γε¬ 
νικού Γ ραμματέα της Περιφέρειας σε θέματα Υπηρεσιών 
του Υπουργείου Οικονομικών μεταφέρονται από 1.9.1997 
στον Υπουργό Οικονομικών. 


7. Την 1065956/863/Α0006/15.7.2003 (ΦΕΚ 985/τ.Β'/ 
16.7.2003) κοινή απόφαση των Πρωθυπουργού και 
Υπουργού Οικονομίας και Οικονομικών, «Περί ανάθεσης 
αρμοδιοτήτων του Υπουργού Οικονομίας και Οικονομι¬ 
κών στους Υφυπουργούς». 

8. Την 1115093/1378/Α0006/17.12.2001 (ΦΕΚ 1720/τ.Β'/ 
21.12.2001) απόφαση του Υφυπουργού Οικονομικών 
«Περί μεταβίβασης αρμοδιοτήτων του Υφυπουργού Οι¬ 
κονομικών , στον Γεν. Γραμματέα, Γενικούς Διευθυντές 
κ.λπ. του Υπουργείου Οικονομικών», όπως αυτή τροπο¬ 
ποιήθηκε με την 1041136/468/Α0006/ 18.5.2002 (ΦΕΚ 
633/22.5.2002 τ.Β’) Απόφαση του Υφυπουργού Οικονο¬ 
μίας και Οικονομικών. 

9. Την από 16.6.2003 Έκθεση της κατά το άρθρο 3 του 
Ν. 2971/2001 (ΦΕΚ 285/τ.Α'/19.12.2001) «Περί αιγιαλού 
και παραλίας» αρμόδιας Επιτροπής περί χάραξης των 
ορίων αιγιαλού και παραλίας, στη θέση «ΑΚΟΘ», Δημοτι¬ 
κού Διαμερίσματος Λουτρών, Δήμου Μυτιλήνης, νήσου 
Λέσβου, Νομού Λέσβου καθώς επίσης και το κτηματο- 
γραφικό-υψομετρικό διάγραμμα του Μιχάλη Χατζέλλη, 
Τοπογράφου Μηχανικού, κλίμακας 1:500, που συντάχθη¬ 
κε τον Μάιο του 2003, ελέγχθηκε και θεωρήθηκε την 
16.6.2003 για την ακρίβεια της αποτύπωσης από την Ελέ¬ 
νη Μητρίτσα, Τοπογράφο Μηχανικό της Κτηματικής Υπη¬ 
ρεσίας Λέσβου. 

10. Το Φ. 544.5/742/03/Σχ. 922/12.8.2003 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 16.6.2003 Έκθεση της κατά το 
άρθρο3τουΝ. 2971/2001 (ΦΕΚ285/τ.Α'/19.12.2001) «Πε¬ 
ρί αιγιαλού παραλίας» αρμόδιας Επιτροπής περί χάραξης 
των ορίων αιγιαλού και παραλίας, στη θέση «ΑΚΟΘ», Δη¬ 
μοτικού Διαμερίσματος Λουτρών, Δήμου Μυτιλήνης, νή¬ 
σου Λέσβου, Νομού Λέσβου, καθώς επίσης και το κτημα- 
τογραφικό - υψομετρικό διάγραμμα του Μιχάλη Χατζέλ¬ 
λη, Τοπογράφου Μηχανικού, κλίμακας 1:500, που συντά¬ 
χθηκε τον Μάιο του 2003, ελέγχθηκε και θεωρήθηκε την 
16.6.2003 για την ακρίβεια ης αποτύπωσης από την Ελέ¬ 
νη Μητρίτσα, Τοπογράφο Μηχανικό της κτηματικής Υπη¬ 
ρεσίας Λέσβου. 

Στο τοπογραφικό αυτό διάγραμμα, καθορίσθηκε η 
οριογραμμή του αιγιαλού με κόκκινη συνεχή πολυγωνική 
γραμμή με στοιχεία 1,2, 3 έως και 23. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία 1 ’, 2’, 3’ έως και 23’. 

Αποφαίνεται ότι δεν υπάρχει παλαιός αιγιαλός. 

Η ζώνη παραλίας έχει πλάτος 10μ., διότι δεν εξυπηρε¬ 
τούνται οι σκοποί του άρθρου 1 παρ. 2 του Ν. 2971/2001 
(ΦΕΚ285/τ.Α'/19.12.2001) «Περί αιγιαλού και παραλίας». 

Δεν υπάρχουν κτίσματα εντός της ζώνης της παραλίας. 

Η παρούσα απόφαση μαζί με την Έκθεση της Επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Αθήνα, 19 Ιανουάριου 2004 

Με εντολή Υφυπουργού 
Ο Γενικός Διευθυντής 
Δημ. Περιουσίας και Εθν. Κληρ/των 
ΣΠΥΡΟΣ ΣΤΑΘΗΣ 


ΕΚΘΕΣΗ 

Επιτροπής καθορισμού αιγιαλού και παραλίας για τον 
καθορισμό των ορίων του αιγιαλού και της παραλίας, 
στην περιοχή ΑΚΟΘ Δημοτικού Διαμερίσματος Λουτρών, 
Δήμου Μυτιλήνης, νήσου Λέσβου, Νομού Λέσβου, οι κλη¬ 
ρονόμοι Βασιλείου, ενδιαφερόμενοι. 

Στην Μυτιλήνη την 16.6.2003, η Επιτροπή καθορισμού 
αιγιαλού και παραλίας που αποτελείται από τους: 

α) Σπυρίδωνα Καρδακάρη, ΠΕ/Α Εφοριακών, Προϊστά¬ 
μενο της Κτηματικής Υπηρεσίας Λέσβου, ως Πρόεδρο, 

β) Ελένη Μητρίτσα, ΠΕ/Α Μηχανικών, Τοπογράφο Μη¬ 
χανικό, υπάλληλο Κτηματικής Υπηρεσίας Λέσβου, ως μέ¬ 
λος, 

γ) Αντώνιο Ξωχέλη, Πλωτάρχη Λ.Σ., νόμιμο αναπληρω¬ 
τή του Λιμενάρχη Μυτιλήνης, τούτου κωλυομένου, ως μέ¬ 
λος 

δ) Παρασκευά Βασιλέλλη, Προϊστάμενο της Διεύθυν¬ 
σης Πολεοδομίας της Ν.Α. Λέσβου ως μέλος. 

ε) Ευστράτιο Δουλδούρη, Διευθυντή Χωροταξίας και 
Περιβάλλοντος της Γ ενικής Γ ραμματείας της Περιφέρει¬ 
ας Β. Αιγαίου, ως μέλος 

και γραμματέα τον Γεώργιο Καραγιάννη, ΠΕ/Α Μηχανι¬ 
κών, υπάλληλο της Κτηματικής Υπηρεσίας Λέσβου, σύμ¬ 
φωνά με το άρθρο 3 του Ν. 2971/19.12.2001 (ΦΕΚ 
285/19.12.2001 τ.Α’), που συγκροτήθηκε με την με Α.Π. 
594/20.3.2002 Απόφαση της Οικονομικής Επιθεώρησης 
Βορείου Αιγαίου, αφού συγκλήθηκε με την 1209/5.6.2003 
πρόσκληση του Προέδρου της, μετέβη επί τόπου στην 
προαναφερόμενη περιοχή την 16.6.2003. 

Η Επιτροπή λαμβάνοντας υπόψη: 

1) Την από 2.6.2003 αίτηση του Μιχάλη Χατζέλλη, Το¬ 
πογράφου Μηχανικού εκ μέρους των κληρονόμων Βασι¬ 
λείου, με την οποία ζητείται ο καθορισμός το πρώτον των 
ορίων του αιγιαλού και της παραλίας στην εν λόγω περιο¬ 
χή- 

2) Το κτηματογραφικό - υψομετρικό διάγραμμα του Μι¬ 
χάλη Χατζέλλη, Τοπογράφου Μηχανικού, κλίμακας 
1:500, που συντάχθηκε τον Μάιο του 2003, ελέγχθηκε και 
θεωρήθηκε την 16.6.2003 για την ακρίβεια της αποτύπω¬ 
σης από την Ελένη Μητρίτσα, Τοπογράφο Μηχανικό της 
Κτηματικής Υπηρεσίας Λέσβου. 


3) Τα στοιχεία καθορισμού αιγιαλού και παραλίας όπως 
ορίζονται λεπτομερώς στο άρθρο 9 του Ν. 2971/19.12. 
2001 (ΦΕΚ 285/19.12.2001 τ.Δ’) δηλαδή: 

α) Την γεωμορφολογία του εδάφους, ότι δηλαδή η ακτή 
σε όλη την έκταση είναι επικλινής, με μεγάλες υψομετρι¬ 
κές διαφορές και το φυσικό όριο βλάστησης, όπως αυτό 
έχει διαμορφωθεί καλύπτει το πρανές ως την κορυφή του. 

β) Το γεγονός ότι στο συγκεκριμένο χώρο αιγιαλού δεν 
υπάρχουν παράκτιοι φυσικοί πόροι. 

γ) Το γεγονός ότι η εν λόγω ακτή που βρίσκεται εντός 
του Κόλπου Γέρας, επηρεάζεται από ανέμους Δυτικούς, 
Βορειοδυτικούς, που φτάνουν έως και 7 - 8 μποφόρ. 

δ) Τη μορφολογία του πυθμένα, ότι δηλαδή σε όλο το 
μήκος της ακτής ο πυθμένας είναι αμμώδης διακοπτόμε¬ 
νος από βραχώδη τμήματα, ρηχός κοντά στην ακτογραμ¬ 
μή και βαθύς στη συνέχεια. 

ε) Το ανάπτυγμα του κυματισμού, σε όλο το μήκος της 
ακτής, περιορίζεται από την αβαθή θάλασσα, με το ύψος 
των κυμάτων να κυμαίνεται από ^/2 έως 1 μέτρο, 
στ) Τη μη ύπαρξη τεχνικών έργων στην περιοχή, 
ζ) Το γεγονός ότι στην περιοχή υπάρχουν εγκεκριμένες 
χωροταξικές κατευθύνσεις, που επηρεάζουν την παρά¬ 
κτια ζώνη (ΝΑΤΙΙΒΑ 2000). 

η) Το ότι η συγκεκριμένη περιοχή είναι υπό κτηματο- 
γράφηση και η διαδικασία της δεν έχει ολογκληρωθεί. 

θ) Το γεγονός ότι στην ευρύτερη περιοχή υφίστανται οι 
θερμές πηγές «ΘΕΡΜΑ» Κόλπου Γέρας, γνωστές απάτην 
αρχαιότητα, οι οποίες εξακολουθούν να λειτουργούν. 

Καθορίζει 

Επίτου παραπάνω τοπογραφικού διαγράμματος: 

1. Με συνεχή κόκκινη πολυγωνική γραμμή, την οριο- 
γραμμή του αιγιαλού, με κορυφές 1,2, 3, ...έως και 23. 

2. Με συνεχή κίτρινη πολυγωνική γραμμή, την οριο- 
γραμμή της παραλίας, με κορυφές Τ, 2’, 3’, ...έως και 23’, 
η οποία έχει σταθερή απόσταση δέκα (10) μέτρων από την 
οριογραμμή του αιγιαλού, επειδή δεν εξυπηρετούνται οι 
σκοποί που αναφέρονται στο άρθρο 1 του Ν. 2971/ 
19.12.2001 (ΦΕΚ 285 τ.Α’). 

3. Δεν υπάρχουν κτίσματα εντός της ζώνης της παρα¬ 
λίας. 

4. Η εξάρτηση έγινε από το κρατικό τριγωνομετρικό δί¬ 
κτυο. 

5. Τα σημεία 1 καιΐ'του εν λόγω αιγιαλού ταυτίζονται με 
τα σημεία Το και Το’ του όμορου καθορισμένου αιγιαλού 
στην περιοχή ΛΑΚΕΡΔΑ, κοιν. Λουτρών, νήσου Λέσβου, Νο¬ 
μού Λέσβου, ενδιαφερόμενος Πανταζής. (Η 3726/ 21.11. 
1995 Απόφαση Περιφερειακού Διευθυντή (ΦΕΚ 1073/ 
11.12.1995 τ.Δ’.). 

Η ΕΠΙΤΡΟΠΗ 

Ο Π ρόεδρος Τ α μέλη 

ΣΠΥΡΙΔΩΝ ΚΑΡΔΑΚΑΡΗΣ ΕΛΕΝΗ ΜΗΤΡΙΤΣΑ 

ΑΝΤΩΝΙΟΣ ΞΩΧΕΛΗΣ 
ΠΑΡΑΣΚΕΥΑΣ ΒΑΣΙΛΕΛΛΗΣ 
ΕΥΣΤΡΑΤΙΟΣ ΔΟΥΛΔΟΥΡΗΣ 




ΚΤΗΜΑΤΟΓΡΑΦΙΚΟ-ΪΦΟΜΕΤΡΙΚΟ ΔΙΑΓΡΑΜΜΑ 

